open-index/open-wikipedia-markdown huggingface dataset:
ராஜ்ய சபா தொலைக்காட்சி

**ராஜ்ய சபா தொலைக்காட்சி (RSTV)**  என்பது இந்திய கேபிள் தொலைக்காட்சி வலையமைப்பில் உள்ள ஓர் ஒளியலை வரிசை ஆகும். இது மாநிலங்களவைக்குச் (இந்திய நாடாளுமன்றத்தின் மேலவை) சொந்தமானது அவர்களால் நடத்தப்படுவது.  நாடாளுமன்ற விவகாரங்களை நேரடியாக ஒளிபரப்புகிறது. மேலும் நாடாளுமன்ற விவகாரங்களை பகுப்பாய்வு செய்தல், தேசிய மற்றும் சர்வதேச விவகாரங்களில் கவனம் செலுத்துதல், பார்வையாளர்களுக்கு அறிவுசார்ந்த தளத்தை வழங்குதல், நாடாளுமன்றத்தால் மேற்கொள்ளப்படும் சட்டபூர்வ வியாபாரங்களை சிறப்பு கவனத்துடன் வழங்குதல் போன்ற பணிகளைச் செய்கிறது.

இது ஒரு பொது தொலைக்காட்சியாக இருப்பதோடு, இதில் வழங்கப்படும் நிகழ்ச்சிகள் மக்களுக்கும் நாடாளுமன்றத்திற்கும் இடையில் கருத்தியல் அடிப்படையிலான உறவை ஏற்படுத்துகிறது. மக்களுக்கு தேசிய மற்றும் சர்வதேச நடப்புகளை வழங்குவதே இதன் நோக்கமாக உள்ளது. அரசியல், பொருளாதாரம், சமூகம் மற்றும் பண்பாடு போன்ற பல நிகழ்ச்சிகளை கொண்டுள்ளது. இந்திய அரசியல் அமைப்பு எவ்வாறு உருவாக்கப்பட்டது என்ற ஷ்யாம் பெனகல் ஆல் இயக்கப்பட்ட *சம்விதான்* என்ற 10 தொகுதிகள் கொண்ட சிறிய தொலைக்காட்சித் தொடரை தயாரித்துள்ளது.

## நிகழ்ச்சிகள்
ராஜ்ய சபா தொலைக்காட்சியில் ஒளிபரப்பப்படும் நிகழ்ச்சிகளின் பட்டியல் பின்வருமாறு:

* *பெரிய படம்* : தினசரி (திங்கள்-வெள்ளி) தற்போதைய தேசிய   அல்லது சர்வதேச முக்கியத்துவம் வாய்ந்த ஒரு தலைப்பில் கலந்துரையாடல் நிகழ்ச்சி
* *தேஷ் தேஷன்தார்* :  தினசரி (திங்கள்-வெள்ளி) தற்போதைய தேசிய அல்லது சர்வதேச முக்கியத்துவம் கொண்ட ஒரு தலைப்பில் கலந்துரையாடல்
* *விராசத்* : கலை, இலக்கியம், கலாச்சாரம் மற்றும் திரைப்பட துறையில் புகழ்பெற்ற பிரபலங்களின் வாழ்க்கை மற்றும் வேலை பற்றிய ஒரு வாழ்க்கை வரலாறு
* *குப்தகூ* : வாராந்திர நிகழ்ச்சி; கலாச்சாரம் மற்றும் இசை துறை பிரபலங்களுடன் உரையாடல்
* *இந்திய தர நேரம்* : வாராந்திர நிகழ்ச்சி; வெளிநாட்டு பிரமுகர்கள் மற்றும் அறிவுஜீவிகளுடன் ஒரு பேட்டி நிகழ்ச்சி
* *இந்தியாவின் உலகம்* : வாராந்திர நிகழ்ச்சி; தூதரகங்கள் மற்றும் ஆய்வாளர்களுடன் உலக விவகாரங்களில் விவாதம்
* *ஊடகம் மந்தன்* : வாராந்திர நிகழ்ச்சி; செய்தி ஊடகத்தின் குழு விவாதம்
* *கொள்கை பார்க்க* : வாராந்திர நிகழ்ச்சி; தேசிய பொருளாதாரக் கொள்கைகள் பற்றிய விவாதம்
* *சம்விதான்* : இந்திய அரசியலமைப்பை திரைப்பட வடிவில் தயாரிக்கப்பட்ட  நிகழ்ச்சி
* *சரோக்கர்* : வாராந்திர நிகழ்ச்சி; நடப்பு விவகாரங்களில் பார்வையாளர்களை அடிப்படையாகக் கொண்ட குழு விவாதம்
* *ஷாக்சியாத்* : வாராந்திர நிகழ்ச்சி; கலாச்சாரம் மற்றும் இசை துறை பிரபலங்களுடன் உரையாடல்
* *பொருளாதாரம்* : வாராந்திர நிகழ்ச்சி; முக்கிய முடிவு தயாரிப்பாளர்கள் மற்றும் ஆய்வாளர்களுடன் ஒரு பேட்டி நிகழ்ச்சி
* *உலக பனோரமா* : வாராந்திர நிகழ்ச்சி; உலக விவகாரங்கள் மற்றும் நிகழ்வுகள் மீது ஒரு பார்வை.

## மேலும் காண்க
* தூர்தர்ஷன்

## சான்றுகள்

## வெளி இணைப்புகள்

* 

பகுப்பு:இந்திய நாடாளுமன்றம்
பகுப்பு:மாநிலங்களவை
செந்தூரம்

**செந்தூரம்** 1998 ஆம் ஆண்டு பிரகாஷ் ராஜ், தேவயானி, ராதிகா மற்றும் மூர்த்தி நடிப்பில், இளையராஜா இசையில், சங்கமன் இயக்கத்தில், ஆர். பி. சுந்தரலிங்கம் தயாரிப்பில் வெளியான தமிழ் திரைப்படம்.

## கதைச்சுருக்கம்

சிறையில் இருக்கும் கத்தாழை (மூர்த்தி) தன் கடந்த காலத்தை நினைக்கிறான்.

கத்தாழை மனவளர்ச்சி குறைந்த மாற்றுத்திறனாளி. அவனது அப்பாவித்தனத்தை பயன்படுத்தி ஊரார் அவனிடம் வேலை வாங்குகின்றனர். அவனுக்குத் திருமணம் செய்துகொள்ள மிக விருப்பம். ஆனால் அவ்வூரைச் சேர்ந்த பெண்களுக்கு அவனைத் திருமணம் செய்ய விருப்பமில்லை. முத்து மாணிக்கம் (பிரகாஷ் ராஜ்) அந்தக் கிராமத்தின் மரியாதைக்குரிய பெரிய மனிதர். தேவதா (ராதிகா) அவர் மனைவி. இவர்களுக்குக் குழந்தை இல்லை.

மேகலா என்கிற ஒத்த ரோசா (தேவயானி) அந்த கிராமத்திற்கு வருகிறாள். திருவிழாக்களில் நடனமாடி சம்பாதித்தத் தன் தாயின் இறப்புக்குப் பின் மேகலா நடனமாடும் தொழிலை செய்கிறாள். அவ்வாறு நடனமாட சென்ற இடத்தில் அவளை ஒருவன் மானபங்கப்படுத்துகிறான். அதனால் அந்தத் தொழிலை விட்டுச்செல்ல நினைக்கும் அவளுக்கு அடைக்கலம் தருகிறார் முத்து மாணிக்கம்.

முத்து மாணிக்கத்தின் பண்ணை வீட்டில் தங்கி அவரின் ஆதரவில் வாழ்கிறாள். அவளையும் முத்து மாணிக்கத்தையும் தொடர்புபடுத்தி ஊரார் தவறாக பேசுகிறார்கள். கத்தாழைக்கு நடக்க இருந்த திருமணம் நின்றுபோகிறது. ஊரார் அவனைக் கேலிசெய்கின்றனர். தனக்கொரு ஆதரவு வேண்டுமென்று எண்ணும் மேகலா, கத்தாழையைத் திருமணம் செய்கிறாள். இருவரும் மகிழ்ச்சியாக வாழ்கின்றனர். முத்து மாணிக்கம் மேகலாவைத் தனக்கு சொந்தமாக்க எண்ணுகிறார். அவரின் மனைவி தேவதா கர்ப்பமாகிறாள்.அதன்பின் நடப்பது மீதிக்கதை.

## நடிகர்கள்

* மூர்த்தி - கத்தாழை 
* தேவயானி - ஒத்த ரோசா (மேகலா)
* பிரகாஷ்ராஜ் - முத்து மாணிக்கம் 
* ராதிகா - தேவதா 
* ஆர். சுந்தர்ராஜன் - சடையப்பன் 
* வையாபுரி
* ஜீவா - வைதேகி 
* அனுஜா - சிவகாமி 
* ஏ. பழனி 
* வெற்றி 
* திடீர் கண்ணய்யா 
* வெள்ளை சுப்பையா 
* மேனேஜர் சீனு 
* எம்.எல்.ஏ. தங்கராஜ் 
* மதுரை பன்னீர் 
* ஜெமினி ஸ்ரீதர் 
* வண்டிக்காரன் பிரகாஷ் 
* அமிர்தலிங்கம் 
* கோவிந்தாச்சார்யா 
* விஜயாம்மா 
* ப்ரேமி 
* வதனா 
* ஆர். கே. ராணி 
* சுப்புலக்ஷ்மி 
* கே. மீனா

## இசை

படத்தின் இசையமைப்பாளர் இளையராஜா. பாடலாசிரியர்கள் வாலி, புலமைப்பித்தன் மற்றும் கங்கை அமரன்.

## மேற்கோள்கள்


பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:தேவயானி நடித்த திரைப்படங்கள்
துத்தார் சுரங்கம்

**துத்தார் சுரங்கம்** (*Duddar mine*) என்பது பாக்கித்தானின் மிகப்பெரிய ஈயம் மற்றும் துத்தநாகச் சுரங்கமாகும் . மேற்குப் பாக்கித்தானிலுள்ள பலூசிசுத்தான் மாகாணத்தில் இச்சுரங்கம் அமைந்துள்ளது . இச்சுரங்கத்தில் 50 மில்லியன் டன்களாக இருப்பில் உள்ள தாதுவில்  3.2% ஈயமும் 7% துத்தநாகமும் உள்ளன. இருப்புள்ளதாகக் கருதப்படும் தனிமங்களின் அளவைக் கணக்கிட்டால் 1.6 மில்லியன் டன்கள் ஈயமும் 3.5 மில்லியன் டன்கள் துத்தநாகமும் இருப்பில் இருப்பதாகக் கணக்கிடப்படுகிறது .   
## மேற்கோள்கள்
 
## புற இணைப்புகள்
*Bahadur Khel / Karak Salt Mines

பகுப்பு:பாக்கித்தானிலுள்ள சுரங்கங்கள்
கடைக்குட்டி சிங்கம் (தொலைக்காட்சி நாடகத் தொடர்)

**கடைக்குட்டி சிங்கம்** என்பது விஜய் தொலைக்காட்சியில் 11 மார்ச்சு 2019 முதல் திங்கள் முதல் சனிக்கிழமை வரை மாலை 5:30 மணிக்கு ஒளிபரப்பான காதல், பாசம், குடும்பம் கலந்த தொலைக்காட்சி தொடர் ஆகும். இத்தொடரில்  பகல் நிலவு தொடரில் நடித்த முஹம்மட் அஸீம் மற்றும் கண்மணி தொடரில் நடித்த இரா அகர்வால் இருவரும் மருது மற்றும் மீனாட்சி என்ற காதாபாத்திரத்தில் நடித்துள்ளனர், அண்ணன் முத்து கதாபாத்திரத்தில் வேலு லட்சுமணன் என்ற புதுமுக நடிகர் நடித்துள்ளார். 20 ஜூலை 2019ஆம் ஆண்டு அன்று 113 அத்தியாங்களுடன் நிறைவு பெற்றது.

இது ஒரு கிராமத்துக் கதை கொண்ட தொடர். முத்து, மருது என்ற இரு பாசக்கார அண்ணன் தம்பிகளுக்குள் மீனாட்சி என்னும் அழகான பெண் வரும்போது நடக்கும் பிரச்சனைகளை மையமாக வைத்து கதை சொல்லபடுக்குகின்றது. இத் தொடரை ரவி பிரியன் இயக்கியுள்ளார்.

## கதைச்சுருக்கம்
முத்து (வேலு லட்சுமணன்), மருது (முகம்மது அஸீம்), எனும் இரு பாசக்கார அண்ணன் தம்பிகள். அண்ணன் முத்துவுக்கு மீனாட்சி (இரா அகர்வால்/ஷிவானி நாராயணன்) என்னும் அழகான கனிவான இதயம் கொண்ட பெண்ணை நிச்சயிக்க முடிவு செய்கின்றார்கள். ஆனால், முத்து, மீனாட்சியிடம் தனக்கு இந்த திருமணத்தில் விருப்பம் இல்லை நீங்கள் தன இந்த திருமணத்தை நிறுத்தனமும் என்று சொல்ல இதனால் மீனாட்சி தனக்கு முத்துவை பிடிக்கல என்று சொல்லுகின்றார்.

இது பற்றி தெரியாத மருது, தன் அண்ணனை வேண்டாம் என்று சொன்ன மீனாட்சி மீது கோபம் கொண்டு அவருக்குத் பல தொல்லைகள் கொடுக்கிறார். அதைக் பொறுத்து கொண்டு உண்மையை சொல்லாமல் இருக்கிறார் மீனாட்சி. மருது அந்த உண்மை தெரியும்போது  அதன்பின் நடக்கப் போகும் பரபரப்பான சம்பவங்கள் மையமாக வைத்து இந்த தொடர் நகர்கின்றது.

## நடிகர்கள்
### முதன்மை கதாபாத்திரம்
* ஷிவானி நாராயணன் (பகுதி:1-17) →  இரா அகர்வால்  (பகுதி:18-) - மீனாட்சி
* முகம்மது அஸீம் - மருது
* வேலு லட்சுமணன் - முத்து

### துணை கதாபாத்திரங்கள்
* ஷர்மிளா
* சிவாங்கலா - நளினிகாந்த் (மருதையின் தந்தை) 
* கே. நட்ராஜ்
* சுமங்கலி
* மணி கே. எல்.
* டேவிட் சாலமன் ராஜா
* அனுபாகன் "அம்பு"
* மீனாட்சி

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
ரேஷ்மா ஷெட்டி

**ரேஷ்மா ஷெட்டி** *(Reshma Shetty)* பிறப்பு: நவம்பர் 2, 1977)   ஒரு *பிரித்தானிய*, அமெரிக்கக் தொலைக்காட்சி மற்றும் திரைப்பட நடிகை மற்றும் பாடகர் ஆவார். *யு.எஸ் நெட்வொர்க்* தொலைக்காட்சி தொடரான *ராயல் பென்ஸ்ஸில்* திவ்யா கட்டேர் என்ற அவரது பாத்திரத்தில் நடித்ததன் மூலம் பரவலாக அறியப்படுகிறார்.

## ஆரம்ப வாழ்க்கை
ஷெட்டி 1977 நவம்பர் 2இல்  இங்கிலாந்திலுள்ள மான்செஸ்டரில் பிறந்தார். இவரின் பெற்றோர்கள் இந்தியர்கள் ஆவர். இவர் இங்கிலாந்து மற்றும் அமெரிக்காவின் ரிச்மண்ட் (வர்ஜீனியா) ஆகிய இரு நாடுகளிலும் வாழ்ந்தார். இவர் ஜேம்ஸ் மாடிசன் பல்கலைக்கழகத்தில் படித்து வந்தார், ஆனால், குரல் தேர்வுகளுக்கானப் போட்டிகளில் வெற்றி பெற்ற பின்னர், ஆப்பெராவில் சேர்ந்து தனது படிப்பினை இளங்கலை இசை பட்டப்படிப்பிற்கு மாற்றிக்கொண்டார். ஷெட்டி கென்டக்கி பல்கலைக்கழகத்தில் இசையில் முதுகலைப்பட்டம் பெற்றார், *சின்சின்னாட்டி கன்சர்வேட்டரி ஆஃப் மியூசிக்*கிற்கு செல்லுவதற்கு முன்னர், அவர் 2005 இல் *ஓபரா*வில் தனது கலை பட்டயச் சான்றினைப் பெற்றார்.

## தொழில்
ஷெட்டி ஒரு  *பாம்பே டிரீம்ஸ்* என்ற சுற்றுப் பயண இசைக்குழுவை 2006 முதல் நடத்தி வந்தார். ஷெட்டி *ஆஃப் பிராட்வே* என்ற நாடகக்குழுவின் *ரஃப்டா ரஃப்தா* என்ற நாடகத்தில் நடித்துள்ளார். மேலும், ஷெட்டி அமெரிக்க தொலைக்காட்சி நிகழ்ச்சியான "ராயல் பீன்ஸ்" (யுஎஸ்ஏ நெட்வொர்க்கில் ஒளிபரப்பப்பட்டது) என்ற நாடகத்தில் ஒரு நடிகராக நடித்துள்ளார். அந்த நாடகத்தில் மருத்துவ உதவியாளரான திவ்யா கட்டேர் என்ற பெயரில் தோன்றினார். *பாக்ஸ்* செய்தித் தொலைகாட்சியில் ஒளிபரப்பான *ரெட் ஐ* என்கிற நையாண்டி நிகழ்ச்சியில் அவர் அவ்வப்போது விருந்தினராக பங்கேற்றார். ரேஷ்மா ஷெட்டி இந்தியாவில் *டவ் டாய்லட் மாய்ஸ்சரைசர் சோப்*பின் முகமாக இருக்கிறார்..

## சொந்த வாழ்க்கை
ஷெட்டி தற்போது நியூயார்க் நகரத்தில் வசிக்கிறார், 2001 மார்ச் 19 அன்று ஷெட்டி *பிராட்வே*யின் தயாரிப்பான, *பாம்பே டிரீம்ஸின்* நட்சத்திரமான *டீப் கட்டே*ரை திருமணம் செய்து கொண்டார். இவர்களுக்கு அக்டோபர் 2015 ல் அரியா இலியானா என்ற மகள் பிறந்தார்.

## மேற்கோள்கள்

## வெளி இணைப்புகள்
* 
* Interview at WickedInfo.com
* "Desis on Cable: Reshma Shetty and Danny Pudi": Interview in *India Currents* magazine by Ranjit Souri, November 2009

பகுப்பு:1977 பிறப்புகள்
பகுப்பு:வாழும் மக்கள்
அண்ணன் தங்கச்சி

**அண்ணன் தங்கச்சி** (Annan Thangachi)  1999 ஆம் ஆண்டு சரண்ராஜ் இயக்கம் மற்றும் நடிப்பில், சுருதி மற்றும் விக்ரம் கிருஷ்ணா நடிப்பில், தேவா இசையில், சி.கல்பனா மற்றும் சி. தேவேந்திரராஜ் தயாரிப்பில் வெளியான தமிழ்த் திரைப்படம் ஆகும். இப்படம் சரண்ராஜ் மற்றும் சுருதி நடித்த கன்னடத் திரைப்படமான *தவரினா தொட்டிலு*வின் மறுஆக்கம் ஆகும்.

## கதைச் சுருக்கம்

சின்னராசு (சரண்ராஜ்) தன் தங்கை சரசுவுடன் (சுருதி) வசிக்கிறார். அவர்களது வீட்டில் வசிக்கும் உறவினர் அழகு (பாண்டு). சின்னராசு தன் தங்கைக்குத் திருமணம் செய்ய மாப்பிள்ளை தேடுகிறார்.

சூதாடியான கோடீஸ்வரன் (ஜனகராஜ்) தன் மகன் பாஸ்கருக்கு (விக்ரம் கிருஷ்ணா) வரதட்சணை அதிகமாகத் தரும் வசதியான பெண்ணாகத் தேடுகிறார். ஆனால் வங்கியில் பணிசெய்யும் பாஸ்கர் நல்ல குணமுடையவன். திருமணத் தரகரான சிட்டியின் (தலைவாசல் விஜய்) உதவியால், வசதியான குடும்பத்தைச் சேர்ந்தவர்களாக பொய்கூறும் கோடீஸ்வரனின் மகன் பாஸ்கருக்கு சரசுவைத் திருமணம் செய்துவைக்கிறார் சின்னராசு. திருமணத்திற்குப் பிறகு சரசுவை வரதட்சணையாக அதிகம் பணம், நகை கேட்டு துன்புறுத்தத் தொடங்குகிறார் கோடீஸ்வரன்.

திருமணத்திற்குப் பிறகு தனக்குத் தரவேண்டிய தரகுப் பணத்தைக் கேட்கும் சிட்டிக்கு பணத்தைக் கொடுக்காமல் அவமானப்படுத்தி அனுப்புகிறார் கோடீஸ்வரன். ஆத்திரம் கொள்ளும் சிட்டி, கோடீஸ்வரன் பற்றிய உண்மைகளை அழகுவிடம் சொல்கிறான்.

சின்னராசு, யசோதாவைத் திருமணம் செய்கிறான். சரசுவிற்குப் பெண் குழந்தை பிறக்கிறது. தன் நிலங்களை விற்று தன் தங்கைக்கு தொடர்ந்து வரதட்சணை தருகிறான் சின்னராசு. அவை அனைத்தையும் சூதாடி இழக்கிறான் கோடீஸ்வரன். பாஸ்கர் வேலையை இழக்கிறான். அதன்பின் என்ன நடக்கிறது என்பது மீதிக்கதை.

## நடிகர்கள்

* சரண்ராஜ் - சின்னராசு 
* சுருதி - சரசு 
* விக்ரம் கிருஷ்ணா - பாஸ்கர் 
* ஜனகராஜ் - கோடீஸ்வரன் 
* பாண்டு - அழகர் 
* தலைவாசல் விஜய் - சிட்டி 
* இந்து - யசோதா 
* கே. ஆர். வத்சலா - பாஸ்கரின் தாய் 
* வடிவுக்கரசி - யசோதாவின் சகோதரி 
* அஜய் ரத்னம் - யசோதாவின் சகோதரன் 
* ரவிச்சந்திரன்
* பாஸ்கர் 
* ராஜா 
* பேபி உமாமகேஸ்வரி

## இசை

படத்தின் இசையமைப்பாளர் தேவா. பாடலாசிரியர் பொன்னியின் செல்வன்.

## மேற்கோள்கள்

## வெளி இணைப்புகள்
*

பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
சிரத்தா கபூர்

**சிரத்தா கபூர்** (*Shraddha Kapoor*) (பிறப்பு 3 மார்ச் 1987)  இந்தி படங்களில் நடிக்கும் நடிகர் மற்றும் பாடகர் ஆவார் . இவர் இந்தி நடிகர் சக்தி கபூரின் மகள் ஆவார். 2010ஆம் ஆண்டு *தீன் பத்தி என்ற இந்தித் திரைப்படத்தில் ஒரு சிறிய வேடத்தில் நடித்து தனது நடிப்பு தொழிலை தொடங்கினார்.* இளம் வயதினர் நாடகத்திரைப்படமான *லவ் கா தி எண்ட்* (2011) திரைப்படத்தில் முதன்முதலில் முக்கியக் கதாபாத்திரத்தில் நடித்தார்.

கபூர் வணிக ரீதியாக வெற்றி பெற்ற காதல் திரைப்படமான *[[ஆஷிக்கி 2|ஆஷ்கி 2]]* (2013) இல் ஒரு பாடகராக நடித்ததற்கு பரவலான அங்கீகாரம் பெற்றார். அதற்காக சிறந்த நடிகைக்கான பிலிம்பேர் விருதுக்கு பரிந்துரைக்கப்பட்டார் .  அடுத்த வருடத்தில், வில்லியம் ஷேக்ஸ்பியரின் துயர நாடகமான *[[அம்லெட்(Hamlet)|அம்லட்டின்]]* தழுவலாக விசால் பரத்வாஜின் விமர்சன ரீதியாக பாராட்டப்பட்ட நாடக திரைப்படமான *ஹைடர்* (2014) இல் நடித்தார். *ஓபிலியாவை* அடிப்படையாகக் கொண்ட ஒரு பாத்திரத்தை அவர் சித்தரித்தார்.  சிரத்தா, காதல் திரைப்படமான *ஏக் வில்லன்* (2014), நடன திரைப்படமான *ஏபிசி 2* (2015) மற்றும் அதிரடி திரைப்படமான *பாக்கி* (2016) ஆகியவற்றில் நடித்தார். இவையனைத்தும் வணிக ரீதியில் வெற்றி பெற்றது. பின்னர் அவர் நடித்த திரைப்படங்கள் தொடர்ச்சியாக வணிகரீதியாக தோல்வியுற்று வந்தது. அதன்பின் நகைச்சுவை திகில் திரைப்படமான *ஸ்திரி* (2018) திரைப்படத்தில் நடித்தார். இப்படம் இவர் நடித்த படங்களிலேயே வியாபார ரீதியில் அதிக வெற்றி பெற்றது.

## ஆரம்ப வாழ்க்கை மற்றும் பின்னணி
alt=|இடது|thumb|தந்தை சக்தி கபூருடன் சிரத்தா கபூர். சிரத்தா நடித்த முதல் படத்தில் அவரின் தந்தை ஒரு கௌவர வேடத்தில் தோன்றினார்.
கபூர் மும்பையில் பிறந்து வளர்ந்தார்.  அவரின் தந்தை  பஞ்சாபி வம்சாவளியைச் சேர்ந்தவர். அவரது தாய் மராத்திய வம்சாவளியைச் சேர்ந்தவர்.  சிரத்தா சிறுமியாக இருந்தபொழுது  அடிக்கடி சிறுவர்களுடன் சண்டை ஏற்பட்டதாக கூறினார்.

சிரத்தாவின் தந்தை சக்தி கபூர், தாய் சிவாங்கி கபூர்.  அண்ணன் சித்தன்த் கபூர் , அவரது இரண்டு அத்தை பத்மினி கோலாபுரே மற்றும் தேஜாஸ்வினி கோலாப்பரே ஆகியோர் ஆவர். 
alt=|thumb|2016 இல் ''பாக்கி என்ற இந்தித் திரைப்படத்திற்கான நிகழ்ச்சியில்''

## குறிப்புகள்

## வெளி இணைப்புகள்
* 

பகுப்பு:பஞ்சாப் நபர்கள்
பகுப்பு:மராத்தியர்கள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:1987 பிறப்புகள்
தீனா அம்பானி

**தீனா அம்பானி** (*Tina Ambani*) (நினி **முனிம்** ) முன்னாள் பாலிவுட் நடிகை மற்றும் மும்பையைச் சார்ந்த *கோக்கிலாபென் திருபாய் அம்பானி மருத்துவமனை*, *ஹார்பனி பார் சில்வர்ஸ்* அறக்கட்டளை மற்றும் *ஹார்மனி ஆர்ட்* அறக்கட்டளைகளின் தலைவர்.   இவரின் கணவர் அனில் அம்பானி , ரிலையன்ஸ் குழுமத்தின் தலைவர்.

## தனிப்பட்ட வாழ்க்கை
மும்பையில் பிறந்த தீனா முனீம் குஜராத் ஜெயின் குடும்பத்தைச்சேர்ந்த நந்த்குமார் மற்றும் மீனாட்சி முனிம் ஆகியோரின் ஒன்பதாவது குழந்தை.  1975 ஆம் ஆண்டு மும்பையில் உள்ள கர் நகரில் உள்ள எம். எம். பியுப்பில்ஸ் ஓன் பள்ளியில் படிப்பை முடித்தார்.  அதே ஆண்டில், ஃபெமினா பதின் இளவரசி இந்தியா 1975 போட்டியில் முதலிடம் வந்தார். அரூபாவில் நடந்த பதின் அழகுப்போட்டியில் மூன்றாவது இடம் பெற்றார்.  பின்னர் அவர் ஜெய் ஹிந்த் கல்லூரியில் இளங்கலைப் பட்டம் பெற்றார்.  பின்னர் 1970 களில், இந்தித் திரைப்படத் துறையில் சேர்ந்தார். பத்து வருட காலம் வெற்றிகரமான நடிகையாக வலம் வந்தார்.

1991 ஆம் ஆண்டு பிப்ரவரியில் அவர் ரிலையன்ஸ் இன்டஸ்ட்ரீசை நிறுவிய திருபாய் அம்பானியின் மகனான அனில் அம்பானியை மணந்தார். இவர்களுக்கு இரண்டு மகன்கள்; அன்மோல் டிசம்பர் 1991 இல் பிறந்தார், அன்சுல் 1995 செப்டம்பரில் பிறந்தார்.

## தொழில் வாழ்க்கை

### திரைப்படங்கள்
தீனா 1978 ஆம் ஆண்டில் இந்தித் திரைப்படங்களில் அறிமுகமானார். தேவ் ஆனந்தின் *டெஸ் பார்டஸ்* என்ற திரைப்படத்தில் அறிமுகமானார்.  தேவ் ஆனந்த் உடன் அவரது பிற திரைப்படங்கள் *லூட்மார்* மற்றும் *மன் பசந்த்* ஆகியவற்றில் நடித்தார்.  ராக்கி திரைப்படத்தில் சஞ்சய் தத்தின் கதாநாயகியாக முதன் முதலில் கதாநாயகியாக நடித்தார். கமல்ஹாசன் உடன் இந்தி மொழியில் 1984 ஆண்டில் 'கரிசுமா' எனும் படத்திலும் நடித்துள்ளார்.

## குறிப்புகள்


பகுப்பு:1957 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
மீன்பிடித் திருவிழா

**மீன்பிடித் திருவிழா** தமிழகத்தில் கொண்டாடப்படுகின்ற விழாக்களில் ஒன்றாகும்.

## விழாக்கள்
தமிழகத்தில் பல விழாக்கள் கொண்டாடப்படுகின்றன. குறிப்பாக மதுரை மாவட்டத்தில் கீழ்க்கண்ட விழாக்கள் கொண்டாடப்படுகின்றன. 
* பிரிகட்டும் விழா
* எருது கட்டு திருவிழா
* புரவியெடுப்புத் திருவிழா 
* வைக்கோல் பிரி திருவிழா
* மாம்பழம் உண்ணும் திருவிழா
* புட்டுத்திருவிழா
* வெற்றிலை பிரி திருவிழா
* கலப்பை கட்டுத்திருவிழா
* பனியாரம் சுடும் திருவிழா
* சாராயம் படைத்து திருவிழா 
* மீன்பிடித் திருவிழா

## நல்ல விளைச்சல்
நல்ல மழை பெய்ய வேண்டும் என்பதற்காகவும், நன்றாக விளைச்சல் வேண்டும் என்பதற்காகவும், மக்கள் மகிழ்ச்சியோடு இருக்கவேண்டும் என்பதற்காகவும் மக்கள் முழக்கமிட்டு கண்மாய் நீரில் மீன் பிடிக்கச் செல்கின்றனர்.  மீன் பிடித்தால் நல்ல மழை பெய்யும் என்றும், மீன்பிடித் திருவிழா நடத்தாவிட்டால் வறட்சி ஏற்படும் என்றும் மக்கள் நம்புகின்றனர். [மீன் பிடித்தால் மழை! மதுரை அருகே மக்களின் நம்பிக்கை திருவிழா, தினமலர், 19 டிசம்பர் 2012] 

## வழிபாடு
மீன் பிடிக்கச் செல்வதற்கு முன்பாக தெய்வங்களை வழிபட்டுச் செல்கின்றனர். 

## நடைபெறும் இடங்கள்
புதுக்கோட்டை, மதுரை, சிவகங்கை மாவட்டங்கள் உள்ளிட்ட பல இடங்களில் இவ்விழா நடைபெறுகிறது.

### ஆலத்தூர்
விராலிமலை அருகே ஆலத்தூர் அருகேயுள்ள பெரிய கண்மாயில் அண்மையில் இவ்விழா நடைபெற்றது. விழாவிற்கு முன்பாக கண்மாயின் கரையிலுள்ள பிடாரியம்மன், மடை கருப்பர் சாமிகளுக்கு சிறப்பு பூசைகள் செய்கின்றனர். சுற்றுவட்டாரப் பகுதிகளைச் சேர்ந்த ஆயிரத்துக்கும் மேற்பட்ட பொதுமக்கள் கலந்துகொள்கின்றனர். 

### புதூர்
புதுக்கோட்டை மாவட்டம் முக்கண்ணாமலைப்பட்டி அருகில் புதூர் என்னுமிடத்தில் உள்ள ஒரு பெரிய குளத்தில் விழா நடைபெற்றது. குளத்தில் தண்ணீர் குறைந்த காரணத்தினால், அதிலிருந்த அதிகமான மீன்களைப் பிடிக்க இவ்விழா கிராம மக்களால் நடத்தப்பட்டது. மீன் பிடிப்பதற்காக மீன்வலை, சேலை, வேட்டியுடன் தயார் நிலையில் வந்து மீன்களைப் பிடித்துச் சென்றனர்.  

### திருவாதவூர்
மதுரை மாவட்டத்தில் மேலூர் அருகே திருவாதவூரில் உள்ள பெரிய கண்மாயில் 400 ஆண்டுகள் பாரம்பரியம் மிக்கதாக இவ்விழா கொண்டாடப்படுகிறது. ஒரு காலத்தில் சோழப்பேரேரி என அழைக்கப்பட்ட கண்மாயில் இவ்விழா கொண்டாடப்படுகிறது. 

### மேலூர்
மதுரை அருகே மேலூர் பகுதியில் இரு இடங்களில் இவ்விழா கொண்டாடப்படுகிறது. மேலூரிலுள்ள மெய்யப்பன்பட்டி கண்மாயில் இவ்விழா நடைபெற்றது. கண்மாயில் முழங்கால் அளவிற்கு இருந்த நிலையில், அது தொடர்பாக அறிவிக்கப்பட்டவுடன் ஒரே நேரத்தில் கரையில் நின்றிருந்த நூற்றுக்கும் மேற்பட்டோர் கண்மாய்க்குள் இறங்கி வலை மற்றும் கச்சா மூலம் மீன்களை பிடித்தனர். இதுவரை இப்பகுதியில் நான்கு முறை இவ்விழா நடைபெற்றுள்ளது.   அவ்வாறே மேலூர் அருகேயுள்ள சருகுவலைப்பட்டியில் உள்ள கம்புளிக்கண்மாயில் இவ்விழா நடைபெற்றது. 

### திருப்பத்தூர்
சிவகங்கை மாவட்டத்திலுள்ள திருப்பத்தூர் அருகேயுள்ள கிராமத்தில் மீன்பிடித் திருவிழாக் கொண்டாடப்படுகிறது. 

## பிடிக்கப்படும் மீன்கள்
கெண்டை, கெழுத்தி, அயிரை, விரால், ஜிலேபி உள்ளிட்ட மீன்கள் பிடிக்கப்படுகின்றன.  

## குறிப்புகள்

## மேற்கோள்

பகுப்பு:விழாக்கள்
பகுப்பு:தமிழர் விழாக்கள்
பத்மினி ராவுட்

**பத்மினி ராவுட்** *(Padmini Rout பிறப்பு: ஜனவரி 5, 1994)*  என்பவர் இந்தியாவின் சதுரங்க வீரர் ஆவார், சர்வதேச *மாஸ்டர்* (2015) பட்டத்தையும் பெண்கள் கிராண்ட்மாஸ்டர் (சதுரங்கம்)(2007) பட்டத்தையும் கைப்பற்றியுள்ளார். 2008 ஆம் ஆண்டில் 14 வயதிற்குக் கீழ் விளையாடும் உலக பெண்கள் சதுரங்க வாகையாளர் மற்றும் கடந்த நான்கு ஆண்டுகளில் (2014, 2015, 2016, 2017) இந்திய பெண்கள் சதுரங்க வாகையாளர் பட்டத்தினை வென்றார். 2007 ஆம் ஆண்டிற்கான பிஜு பட்நாயக் விளையாட்டு விருது மற்றும் 2009 இல் ஏகலைவா விருது போன்ற விருதுகளைப் பெற்றுள்ளார்

## தொழில் வாழ்க்கை
2005 மற்றும் 2006ஆம் ஆண்டுகளில், 13 வயது வயதிற்குக் கீழ் விளையாடும் பெண்கள் பிரிவில் இந்திய *சாம்பியன்ஷிப்* மற்றும்  மற்றும் 12 வயதிற்குக் கீழ் விளையாடும் ஆசிய *சாம்பியன்ஷிப்* மற்றும் பட்டங்களை பெற்றுள்ளார்.  2008 ஆம் ஆண்டில் உலக இளைஞர் சதுரங்க *சாம்பியன்ஷிப்* போட்டிகளில் பங்கேற்றார். அடுத்த ஆண்டில் அவர் ஆசிய *ஜூனியர்* (20 வயதிற்குள்) பெண்கள் *சாம்பியன்ஷிப்*பில் முதல் இடத்தைப் பிடித்தார். 2010 இல், இந்திய *ஜூனியர்* (19 வயதிற்குள்) பெண்கள் *சாம்பியன்ஷிப்*பை வென்றார் மேலும் ஆசிய *சாம்பியன்ஷிப்*பையும் வென்று வெண்கலப் பதக்கம் பெற்றார்.

## இளமை வாழ்க்கை
ஒடிசாவின் பாரம்பஹார் என்ற நகரில் பிறந்துள்ளார். அவரது தந்தையின் விருப்பம் காரணமாக பத்மினி 9 வயதில் சதுரங்கம் விளையாட ஆரம்பித்தார் (2003). சந்திரசேகர்பூரின் டி.ஏ.வி பப்ளிக் பள்ளியில் பயின்று பின்னர், புவனேஸ்வரிலுள்ள பிஜேபி கல்லூரியில் வணிகப் பட்டத்தைப் பெற்றார். சதுரங்க விளையாட்டு ஒரு அறிவு சார்ந்த விளையாட்டு என்பதால் அது தனது கல்விக்கு உதவும் என நினைத்து விளையாடினார். போட்டிகளில் ஆரம்ப வெற்றிகள் அவரது தொழில் வாழ்க்கைக்கு வழிவகுத்தது. சதுரங்கத்தில் ஒவ்வொரு நாளும் 6-7 மணிநேரத்தை அவர் செலவழித்தார். 

## மேற்கோள்கள்

## வெளி இணைப்புகள்
*
*ராவுட் பத்மினி chess games at 365Chess.com

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
ஈஷா குப்தா

**இஷா குப்தா** (*Esha Gupta*) (பிறப்பு 28 நவம்பர் 1985) என்பவர் ஓர் இந்தியத் திரைப்பட நடிகை, வடிவழகி மற்றும் பெமினா மிஸ் இந்தியா 2017 வாகையாளர் ஆவார். இவர்  பாலிவுட் திரைப்படங்களில் நடித்து வருகிறார்.

2007 ஆம் ஆண்டில் ஃபெமினா மிஸ் இந்தியா போட்டியில் ஈஷா பங்கு பெற்றார். அதில் இவர் மூன்றாவது இடம் பெற்றார். மேலும் மிஸ் இந்தியா சர்வதேச பட்டத்தை வென்றார். அதன் பின்னர்   திரைப்பட நடிப்பிற்கான வாய்ப்புகளைப் பெற்றார்.  2012 ஆம் ஆண்டில் *ஜனாத் 2* என்ற திரைப்படத்தின் மூலம் இந்தித் திரைப்படத் துறையில் அறிமுகமானார். இப்படத்தில் நடித்ததற்காக சிறப்பு அறிமுக நடிகைக்கான பிலிம் பேர் விருதுக்கு பரிந்துரைக்கப்பட்டார்.  அரசியல் நாடக படமான *சக்ரவியூங்* (2012) படத்தில் இவரது கதாப்பாத்திரத்திற்காக குப்தா புகழ் பெற்றார். ஆனால் நகைச்சுவைத் திரைப்படமான *அம்சக்கல்ஸ்* (2014) படத்தில் அவரது நடிப்பு எதிர்மறையான விமர்சனங்களைப் பெற்றது.  திகில் திரைப்படம் *ராஸ் 3D* (2012), சஸ்பென்ஸ் த்ரில்லர் *உருஸ்தோம்* (2016) மற்றும் திருட்டைப்பற்றிய திரைப்படமான *பாத்சாஹோ* (2017) ஆகிய திரைப்படங்களிலும் நடித்துள்ளார்.

## ஆரம்ப வாழ்க்கை
ஈஷா குப்தா தில்லியில் பிறந்தார்.  இவரின் தந்தை ஒரு ஓய்வுபெற்ற விமானப்படை அதிகாரி ஆவார்.  இவருக்கு நேஹா என்ற சகோதரி உள்ளார்.   
[alt=|thumb|[அர்ஜூன் ராம்பால்|அர்ஜுன் ராம்பால் (இடது) மற்றும் பிரகாஷ் ஜா (வலது) ஆகியோருடன் ஈஷா குப்தா, சக்ரவியூங் படத்திற்கான விளம்பர நிகழ்ச்சியில்.]]

## தொழில்
2007 ஆம் ஆண்டில் ஃபெமினா மிஸ் இந்தியாவில் ஈஷா பங்கேற்றார். 
alt=|thumb|ஈஷா குப்தா 'ஜன்னத் 2' திரைப்படதின் விளம்பரத்திற்காக
மகேசு பட்டின் திரைப்படமான *ஜன்னத் 2 வில்* இம்ரான் ஹஷ்மியுடன் முன்னணி பாத்திரத்தில் நடித்து  பாலிவுட்டில் அறிமுகமானார்.   இப்படம்   சம்பாதித்து வர்த்தக ரீதியாக வெற்றி பெற்றது. இப்படவெற்றியின் மூலம் இவர் திரைப்படத்துறையில் பிரபலமடைந்தார்.
[alt=|thumb|[அர்ஜூன் ராம்பால்|அர்ஜுன் ராம்பால் (இடது) மற்றும் பிரகாஷ் ஜா (வலது) ஆகியோருடன் ஈஷா குப்தா, சக்ரவியூங் படத்திற்கான விளம்பர நிகழ்ச்சியில்.]]

## குறிப்புகள்

பகுப்பு:1985 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
ரேகா பரத்வாஜ்

**ரேகா பரத்வாஜ்** (Rekha Bhardwaj) சனவரி 24, 1964இல் பிறந்த இந்திய பாடகி மற்றும் நேரடி இசை நிகழ்ச்சி நடத்துபவர். இவர் இரண்டு பிலிம்பேர் விருதுகளையும் ஒரு தேசிய விருதையும் பெற்றுள்ளார். இவர் இந்தி,   பெங்காலி, மராத்தி,  பஞ்சாபி மற்றும் மலையாளம் மொழிகளில் பாடியுள்ளார்.

## சொந்த வாழ்க்கை
ரேகா பரத்வாஜ் தில்லியில் பிறந்தார். இவருக்கு 5 சகோதரிகள் மற்றும் ஒரு சகோதரர் உள்ளனர். 
இவர், திரைப்பட இயக்குநர், இசை அமைப்பாளர், மற்றும் பின்னணிப் பாடகரான விசால் பரத்வாஜ் அவர்களை 1991இல் மணந்து கொண்டார். இவர், 1984இல் புது தில்லியிலுள்ள "இந்து கல்லூரி"யின் ஆண்டுவிழாவின் போது விசாலை முதன் முதலாகச் சந்தித்தார்.

## தொழில் வாழ்க்கை
ரேகா பரத்வாஜ் முதலில் தனது பெரிய சகோதரியிடமிருந்து இசையைக் கற்றுக்கொண்டார். பின்னர், முறையாகப் பண்டிதர் அமர்நாத்திடம் பயிற்சி மேற்கொண்டார்.

பரத்வாஜின் முதல் இசைத்தொகுப்பு "இஷ்கா இஷ்கா" 2002இல் வெளியிடப்பட்டது. இதன் வெற்றி இவருக்கு இசையுலகில் அங்கீகாரத்தை கொடுத்தது. மேலும், இவரது திறனை நிரூபிக்கும் விதமாக அமைந்த ஓம்காரா திரைப்பட பாடலான *நமக் இஷ்க் கா* பாடலைப் பாடும் வாய்ப்பையும் பெற்றுத் தந்தது. இப் படத்திற்கு  இவரின் கணவர் விஷால் பரத்வாஜ் இசை அமைத்திருந்தார். அதைத் தொடர்ந்து, ஏ.ஆர். ரஹ்மான் உருவாக்கிய சட்டீஸ்கர் நாட்டுப்புறப் பாடலான *சாசுராய் கென்டா பூல்* எனத் தொடங்கும் பாடலை 2009இல் தில்லி 6 படத்திற்காகப் பாடியுள்ளார்.

## விருதுகள்
**2011**இல், *இஷ்கியா*(2010) படத்தில் வரும் *படி தீரெ ஜாலி* பாடலுக்காக தேசிய விருது பெற்றார்.
**2015** இல், *தெத் இஷ்கியா* (2014) திரைப்படத்தில் வரும் *ஹமாரி அடரியா பெ* பாடலுக்காக பிலிம்பேரின் சிறந்த பின்னணிப் பாடகி விருதுக்குப் பரிந்துரை செய்யப்பட்டார்.

## மேற்கோள்கள்

## வெளி இணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
ராய்கா செடாப்ச்சி

**ராய்கா செடாப்ச்சி** (Rayka Zehtabchi) ஈரானிய- அமெரிக்க இயக்குநர்  ஆவார். *பீரியட் .எண்ட் ஆஃப் செண்டன்ஸ்*  எனும் விபரணத் திரைப்படத்திற்காக 2018 ஆம் ஆண்டின் அகாதமி விருது பெற்றதன் மூலமாக பரவலாக அரியப்படுகிறார். இதர்கு முன்பாக *மதரன்* எனும் குறும்படம் ஒன்றை இயக்கினார். அகாதமி விருது வென்ற முதல் ஈரானிய- அமெரிக்க இயக்குநர் இவர் ஆவார்.

## சான்றுகள்


## வெளியிணைப்புகள்
அதிகாரப்பூர்வ வலைத்தளம்

பகுப்பு:இயக்குநர்கள்
பகுப்பு:வாழும் மக்கள்
பகுப்பு:ஐக்கிய அமெரிக்கப் பெண்ணியவாதிகள்
ருச்சி பதோலா

**ருச்சி பதோலா** (Ruchi Badola)  இந்தியாவில் பிறந்த பேராசிரியர் மற்றும் எழுத்தாளர் ஆவார். இவர் இந்திய காட்டுயிர் நிறுவனத்தின் சூழலியல் திட்டமிடல் மற்றும் பங்கேற்பு மேம்பாட்டு பிரிவில் இவர் பேராசிரியர் மற்றும் ஆராய்ச்சியாளராகவும் பணிபுரிகிறார். இவர் சமூக அடிப்படையிலான பாதுகாப்பு , நிலையான பல்லுயிர்ப்பெருக்கம், நிலையான சுற்றுச் சூழல் சேவைகள் போன்றவை தொடர்பான ஆய்வுகளை மேற்கொண்டுள்ளார்.

## கல்வி
இவர் கர்வால் பல்கலைக்கழகத்தில் முதுகலைப் பட்டம் பெற்றார். பின் 1988 ஆம் ஆண்டில் இந்திய காட்டுயிர் கல்வி நிறுவனத்தில் ஆராய்ச்சி மாணவராக சேர்ந்து பி. எச். டி பட்டம் பெற்றார்.

## ஆராய்ச்சியில் இவரின் பங்கு
இவர் *பிரவாசி கங்கா பிரஹாரி* எனும் திட்ட்டத்தினைத் துவக்கினார். இந்த திட்டத்தின் மூலம் இந்தியக் குடியுரிமை பெற்றவ உலகில் உள்ள இந்தியர்கள் *கிளீன் கங்கா விஷன்* திட்டத்தின்கீழ்  கங்கை ஆற்றினை சுத்தம் செய்தல் மற்றும் மறுஆக்கம் செய்தல் போன்ற பணிகளில் பங்கேற்றுக்கொள்ள வழிவகை செய்தது.

## நூல்கள்
இவர் பல ஆய்விதழ்கள் மற்றும் ஏழு நூகளை எழுதியுள்ளார். இந்து குஷ் மலையின் பல்லுயிர்ப்பெருக்கத்தினை வலுவூட்டுதல் மற்றும் சூழலியல் சேவைகள் பற்றிய அத்தியாயங்களை எழுதியுள்ளார்.

## சான்றுகள்

பகுப்பு:இந்திய எழுத்தாளர்கள்
பகுப்பு:பெண் அறிவியலாளர்கள்
பகுப்பு:வாழும் மக்கள்
பகுப்பு:பெண் எழுத்தாளர்கள்
தினா தேசாய்

**டினா தேசாய்** *(Tina Desai)* 1987 பிப்ரவரி 24இல் பிறந்த இந்திய நடிகை மற்றும் விளம்பர நடிகையாவார். அவர் 2011 ஆம் ஆண்டின் திகில் படமான *யே ஃபாஸ்லே* படத்தில் அறிமுகமானார், மேலும் அதிரடி திரைப்படமான *சாய் தந்தே கலத் பந்தே* என்ற திரைப்படத்திலும் நடித்தார், அதற்கு முன்னர், 2012 இல் *த பெஸ்ட் எக்சோடிக் மேரிகோல்ட் ஹோட்டல்* என்ற முதல் வெளிநாட்டு ஆங்கில நகைச்சுவை நாடகம் அரங்கேறியது. நெற்ஃபிளிக்சு தொடரின் *சென்ஸ் 8* படத்தில் அவரது முக்கிய பாத்திரத்திற்கும் அவர் அறியப்படுகிறார்.

## இளமை வாழ்க்கை
தேசாய் பெங்களூருவில் குசராத்திய இந்து தந்தைக்கும், தெலுகு இந்துத் தாய்க்கும் பிறந்தவர் ஆவார். அவர் நிர்வாகத்தின் தேசிய கல்வி நிறுவனத்தின் நிதியுதவியுடன் வணிக மேலாண்மையில் பட்டப்படிப்பை முடித்தவர். குஜராத், தெலுங்கு, கன்னடா, ஆங்கிலம் மற்றும் இந்தி போன்ற ஐந்து மொழிகளில் அவள் சரளமாக இருக்கிறார்.

## தொழில்
ரியாலிட்டி நிகழ்ச்சியான *கெட் கார்ஜியஸ்* போட்டியில் பங்கேற்றபோது தேசாய் முதன்முதலில் வெளிச்சத்திற்கு வந்தார். போட்டியில் வெற்றி பெறவில்லை ஆனாலும், ரியாலிட்டி நிகழ்ச்சியை விளம்பரப் படுத்திய எலைட் மாடல் இந்தியா மேனேஜ்மென்ட் என்ற நிறுவனதுடன் இறுதி வெற்றியாளருக்கு முன் இவர் ஒரு ஒப்பந்தத்தை மேற்கொண்டார்,  அவர் 2007 ஆம் ஆண்டு முதல் விளம்பர நடிகையாக 100 க்கும் மேற்பட்ட விளம்பரங்களில் இடம்பெற்றுள்ளார்.

2011 ல் *யே ஃபாஸ்லே* என்ற படத்தில் அறிமுகமானார். பின்னர் அவர் *தி பெஸ்ட் எக்சோடிக் மாரிகோல்ட் ஹோட்டல்* படத்தில் தோன்றினார். 2015, தேசாய்  *[[தி செகண்ட் பெஸ்ட் எசோடிக் மரிகோல்ட் ஹோட்டல்]]*, என்ற இரண்டு உயர் ஆங்கில மொழி திட்டங்களில் முக்கிய பாத்திரங்களில் நடித்துள்ளார். 2001இல் தொடர் வெற்றியான *[[தி வச்சோவ்ஸ்கி (சகோதரர்கள்)|தி வச்சோவ்ஸ்கி]]* மற்றும் *ஜே. மைக்கேல் ஸ்ட்ராசின்ஸ்ஸ்கி* ஆகியோரால் இயக்கப்பட்ட நெற்ஃபிளிக்சு நாடகம் *சென்ஸ்* 8 என்பதில் கலா தண்டேகர் பாத்திரத்தில் நடித்துள்ளார்.

2012இல் கிங்ஃபிஷர் நாட்காட்டிக்கு நீச்சல் உடையில் காட்சி தந்தார். மற்றும் பாலிவுட் அதிரடி திரைப்படமான *டேபிள் நம்பர் 21* படத்தில் நடிகர் ராஜீவ் கண்டேல்வால் உடன் நடித்தார். பாடகர் கேக்கே உடன் கேகேயின் காதல் பாடலான "யே கஹான் மில் கயே ஹம்" என்ற பாடலில் தோன்றினார்

2016இல், *கிரேட் ரேஸ்* படத்தில்  ''தாமஸ் மற்றும் அவரது நண்பர்களில் அசீமாவின் பாத்திரத்தை அவர் வெளிப்படுத்தினார்.

## குறிப்புகள்

## வெளி இணைப்புகள்

* 

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்கு நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:1987 பிறப்புகள்
தி. முத்துச்சாமி ஐயர்

**சர் திருவாரூர் முத்துச்சாமி ஐயர்** (*Sir Thiruvarur Muthuswamy Iyer*)  (28 சனவரி 1832&nbsp;– 25 சனவரி 1895),  வழக்கறிஞரான இவர், பிரித்தானிய இந்தியாவின் சென்னை உயர்நீதிமன்றத்தில், 1877-இல் நியமிக்கப்பட்ட முதல் இந்திய நீதிபதி ஆவார்.

மேலும் இவர் 1893-இல் சென்னை உயர்நீதிமன்றத்தில் தலைமை நீதிபதியாக நியமிக்கப்பட்ட முதல் இந்தியர் ஆவார். முத்துச்சாமி அய்யர், பழைய தஞ்சாவூர் மாவட்டத்தில் உச்சுவாடி எனும் கிராமத்தில் பிறந்தார். குழந்தைப் பருவத்தில் தந்தையை இழந்த முச்துச்சாமியை, முத்துச்சாமி நாயக்கர் எனும் தாசில்தார், சென்னையில் தங்கி படிக்க உதவி செய்தார்.  பள்ளிப்படிப்பு முடித்த முத்துச்சாமி அய்யர் சென்னை மாநிலக் கல்லூரியில்  இளங்கலை படிப்பு முடித்து, பின்னர் சட்டம் பியின்றார்.

1871 - 1877 முடிய மாவட்ட நீதிபதியாக பணியாற்றிய முத்துச்சாமிக்கு 1877-இல் சென்னை உயர்நீதிமன்ற நீதிபதியாக 1895 வரை பணியாற்றியானர. 1893-இல் மூன்று மாதங்கள் சென்னை உயர்நீதிமன்றத் தற்காலிக தலைமை நீதிபதியாக பொறுப்பு வகித்தார்.

மதிநுட்பம், கூரிய அறிவாற்றல், நினைவாற்றல், சட்ட நுணுக்கம் அறிந்த முத்துச்சாமி அய்யர் பெண் கல்வி, விதவை மறுமணம் போன்ற சமூக சீர்திருத்தக் கொள்கைகளுக்கு ஆதரவளித்தார்.

## இளமை வாழ்க்கை
வெங்கட நாராயண சாஸ்திரிக்கு 28 சனவரி 1832-இல் மகனாக பிறந்தவர் முத்துச்சாமி அய்யர்.  இளமையில் தந்தையை இழந்ததால், தனது தாயுடன் திருவாரூர் சென்று கிராமக் கணக்கர் பணி செய்தார்.

இருப்பினும் அதிகாலையிலும், இரவிலும் தெருவிளக்கு வெளிச்சத்தில் படித்தார்.

திருவாரூர் வருவாய் வட்டாட்சியராக இருந்த முத்துச்சாமி நாயக்கர் என்பவர், முச்துச்சாமி அய்யரின் படிப்பாற்றலைப் பாராட்டி, முத்துச்சாமி அய்யரை, சென்னை சர் ஹென்றி மாண்டிசரி பள்ளியில் தன் சொந்த பொருட்செலவில் படிக்க வைத்தார். 

பின்னர் 1854-இல் முத்துச்சாமி அய்யர் சென்னை இராஜதானிக் கல்லூரியில் படிக்கும் போது, ஆங்கிலக் கட்டுரை போட்டியில் முதல் பரிசாக ரூபாய் 500-ஐ வென்றார். பின்னர் சென்னை சட்டக்கல்லூரியில் சட்டம் பயின்றார்.

## வழக்கறிஞர் தொழில்
சென்னை மாகாண அலுவர்கள் போட்டித் தேர்வில் தேர்வான முத்துச்சாமி அய்யர் பிப்ரவரி, 1856-இல் தரங்கம்பாடியில் மாவட்ட நீதிபதியாக பணியில் சேர்ந்தார். 2 சூலை 1859-இல் தஞ்சாவூர் மாவட்ட துணை ஆட்சியராக நியமிக்கப்பட்டார். 9 சூலை 1865-இல் முத்துச்சாமி அய்யர், தென் கன்னடம் பகுதியில் துணை நீதிபதியாக நியமிக்கப்பட்டார்.

பின்னர் சூலை 1868 முதல் சென்னை காவல்துறையில் மாஜிஸ்திரேட்டாக பணிபுரிந்த போது தான், முத்துசாமி அய்யர் சென்னை இராஜதானிக் கல்லூரியில் சட்டம் பயின்றார். மேலும் சமசுகிருத மொழியில் பட்டம் பெற்றவர். அய்யர் சட்டக் கல்வி முடித்த பின்னர் கீழ்நிலை நீதிமன்றங்களில் நீதிபதியாகப் பணியாற்றினார்.

1877-இல் பிரித்தானிய இந்தியா அரசு, முத்துச்சாமி அய்யரை, முதல் இந்தியராக, சென்னை உயர்நீதிமன்ற நீதிபதியாக நியமிக்கப்பட்டார்.

## மரபுரிமை பேறுகள்
முத்துச்சாமி அய்யரின் நினைவை பாராட்டும் விதமாக, சென்னை உயர்நீதிமன்ற வளாகத்தில் அவரது முழு உயரச் சிலையை வைத்துள்ளனர். காமராசர் சாலை, சென்னை சேப்பாக்கம் - உயர்நீதிமன்ற வளாகத்துடன் சேரும் ஒரு சாலைக்கு *தி. முத்துச்சாமி சாலை* என பெயர் வைக்கப்பட்டுள்ளது.

## அடிக்குறிப்புகள்

## மேற்கோள்கள்
*
*
*
*
*
*
*
*
*
*
*
*
*

;Attribution
*

## மேலும் படிக்க
* 
* 

பகுப்பு:1832 பிறப்புகள்
பகுப்பு:1895 இறப்புகள்
பகுப்பு:திருவாரூர் மாவட்ட மக்கள்
பகுப்பு:சென்னை உயர் நீதிமன்ற நீதிபதிகள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:மாநிலக் கல்லூரி மேனாள் மாணவர்கள்
குளோரியா சுவான்சன்

**குளோரியா மே ஜோசபின் சுவான்சன்** (**Gloria May Josephine Swanson**  மார்ச் 27, 1899 – ஏப்ரல் 4, 1983) ஒரு அமெரிக்க நடிகை மற்றும் தயாரிப்பாளர் ஆவார். ஊமைப்பட  காலத்தில் மிகப் பரவலாக அறியப்பட்ட ஹாலிவுட் நடிகைகளுள் ஒருவர் ஆவார். இவர் *சன்செட் போல்வர்ட்* திரைப்படத்தில் நோர்மா டெஸ்மாண்ட்  எனும் கதாப்பாத்திரத்தில் நடித்ததன் மூலம் பரவலாக அறியப்பட்டார்.இந்தத் திரைப்படத்தில் நடித்தற்காக அகாடமி விருதுக்கு பரிந்துரை செய்யப்பட்டார். கோல்டன் குளோப் விருது வென்றார்.

ஊமைப்பட காலங்களில் இவர் நடிகையாகவும் விளம்பர வடிவழகியாகவும் புகழ்பெற்றார். 1920 ஆம் ஆண்டுகாலங்களில் இவர் நடித்த திரைப்படங்கள் வணிக ரீதியாக வெற்றி பெற்றது.

சுவான்சன் பத்திற்கும் மேற்பட்ட ஊமைப் படங்களில் நடித்துள்ளார். மேலும் சிறந்த நடிகைக்கான அகாதமி விருதுக்கு பரிந்துரை செய்யப்பட்ட முதல் நடிகை இவர் ஆவார்.இவர் படங்களில் நடித்தது மட்டுமன்றி தான் நடித்த சில படங்களைத் தயாரித்துள்ளார். 1927 ஆம் ஆண்டில் வெளியான *தெ லவ் ஆஃப் சன்யா மற்றும் 1928 ஆம் ஆண்டில் வெளியான சடி தாம்சன் ஆகியன* குறிப்பிடத்தகுந்தன ஆகும்.

## ஆரம்ப வாழ்க்கை
குளோரியா மே ஜோசபின் சுவான்சன்  சிகாகோவில் உள்ள ஒரு சிறிய வீட்டில் 1899 ஆம் ஆண்டில் பிறந்தார்.இவரின் பெற்றோர் அடிலெய்டு-ஜோசப் தியோதர் சுவான்சன் ஆவர். இஅவ்ரின் தந்தை ஒரு சிப்பாய் ஆவார்.இவர் ஹாதர்ன் ஸ்காலஸ்டிக் அகாதமியில் கல்வி பயின்றார். இவரின் தந்தை மிகவும் கண்டிப்பான லூதரனிய அமெரிக்க குடும்பத்தினைச் சேர்ந்தவர் ஆவார். இவரின் தாய் ஜெர்மன், பிரஞ்சினை மரபாகக் கொண்டவர் ஆவார்.

அடிலெய்ட் (née Klanowski) மற்றும் ஜோசப் தியோடர் Swanson, ஒரு சிப்பாய். அவர் கலந்து Hawthorne Scholastic Academy. அவரின் தந்தை ஒரு கண்டிப்பான லூத்தரன் ஸ்வீடிஷ் அமெரிக்க குடும்பம், மற்றும் அவரது தாயார் ஜெர்மன், பிரஞ்சு, மற்றும் போலிஷ் வம்சாவளியை.

இவரின் தந்தையின் பணி நிமித்தம் காரணமாக இவர்கள் பல இடங்களுக்கு குடிபெயர நேர்ந்தது. இவர் தனது பெரும்பாலான காலங்களை புவேர்ட்டோ ரிக்கோவில் வசித்தார்.அங்கு இவர் இசுப்பானியம் கற்றுக் கொண்டார். மேலும் இவர் புளோரிடாவில் உள்ள கீவெஸ்டிலும் இருந்தார்.

ஒரு சில மாதங்களுக்கு பிறகு  சார்லி சாப்ளின்போன்று ஓய்வு நேரங்களில் கூடுதலாக வேலை செய்து வாரம் 13.50 அமெரிக்க டாலர்களை வருமானமாக ஈட்டினார்.பின்னர் இவர் பள்ளிப் படிப்பை நிறுத்திவிட்டு ஒரு படமனையில் நிரந்தரமாகப் பணி புரிந்தார்.இவரின் பெற்றோர் பிரிந்த பின்னர் தனது தாயுடன் கலிபோர்னியா சென்றார்.

## சித்தரிப்புகள்
சுவான்சனின் கதாப்பத்திரத்தினை பின்வரும் நடிகைகள் தொலைக்காட்சி மற்றும் திரைப்படங்களில் நடித்துள்ளனர்.

1977 ஆம் ஆண்டில்  கரோல் பர்னெட் என்பவர் *கரோல் பர்னெட்  எனும் நிகழ்ச்சியிலும்* 1984 ஆம் ஆண்டில் டயான் வெனோரா தி காட்டன் கிளப்பிலும் 1990 இல் மேடிலன் சுமித் என்பவர் *தி கென்னடிஸ் ஆஃப் மசசுசெட்ஸ் மற்றும் 1991 இல் அன் தர்கெல் என்பவரும் 2008 ஆம் ஆண்டில் கிரிஸ்டன் விக் என்பவர் சாட்டர்டே நைட் லை நிகழ்விலும் 2013 ஆம் ஆண்டில் தெபி மசார் ரிட்டர்ன் டூ பாபிலோனிலும் நடித்திருந்தனர்.*

## சான்றுகள்

பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க நாடக நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:1983 இறப்புகள்
பகுப்பு:1899 பிறப்புகள்
அலிசா அப்துல்லா

**அலிசா அப்துல்லா (**Alisha Abdullah பிறப்பு:சூலை 24, 1989) இந்திய தானுந்து விளையாட்டு வீரர் ஆவார். இவர் இந்தியாவின் முதல் பெண் வாகையாளர் ஆவார்.

## ஆரம்பகால வாழ்க்கை
சிறுவயது முதலே பந்தயங்களில் ஆர்வமாக இருந்தார். ஒன்பது வயது முதல் உள்ளரங்க கார்ட்டு பந்தயங்களில் இவர் விளையாடி வருகிறார். பதினோராவது வயதில் அதில் வெற்றி பெற்றார். பதின்மூன்று வயதாக இருக்கும் போது தேசிய அளவிலான உள்ளரங்க கார்ட் பந்தயங்களில் இவர் வெற்றி பெற்றார் புனித கெவின் பள்ளியில் தனது துவக்க கல்வியைப் பயின்ற இவர் *சேக்ரட் ஹார்ட் , சர்ச் பார்க்கில்* மேல்நிலைக் கல்வியைப் பயின்றார். சென்னை, நுங்கம்பாக்கத்தில் உள்ள எம். ஓ. பி. வைஷ்ணவி பெண்கள் கல்லூரியில் சமூகவியல் துறையில் பட்டம் பெற்றார்.

## திரைத் துறை

## சான்றுகள்

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:1988 பிறப்புகள்
மெது வடை

**மெது வடை** அல்லது **உளுந்து வடை** என்பது உளுந்து மாவினால் செய்யப்படும் தென்னிந்திய உணவாகும். இது வட்டமாக நடுவில் எளிதாக வேகுதற்காக ஓட்டையுடன் மொறுகலான வெளிப்புறமும் மிருதுவான உட்பகுதியும் கொண்டது. புகழ்பெற்ற தென்னிந்திய மற்றும் இலங்கைத் தமிழ் உணவுகளில் ஒன்றான இது, காலை உணவாகவும் சிற்றுண்டியாகவும் உட்கொள்ளப்படுகிறது.

## சொற்பிறப்பியல்
கன்னடத்தில் "மெது'" என்றால் " மென்மையான" என்று பொருள். எனவே, மெது வடை என்றால் மென்மையான வடை என்று பொருள்படும். இது வெறுமனே வடை என்றும் உணவுப் பட்டியலில் குறிப்பிடப்படுவதும் உண்டு.

இதன் வேறு பெயர்கள் மெது வடை, உளுந்து வடை (தமிழ்), உதின்ன வடே (கன்னடம்), கரேலு (தெலுங்கு), உளுனு வடா (மலையாளம்).

## வரலாறு
வீர் சாங்வியின் கூற்றின்படி, மெது வடையின் தோற்றம் தற்போதைய கர்நாடகத்தின் மாதுர் என்ற ஊரில் தொடங்கப்பட்டிருக்கலாம் என நம்பப்படுகிறது. இந்த உணவு வகை மும்பை உடுப்பி உணவகங்களால் தென்னிந்தியாவைத் தாண்டி பிரபலமானது.

## செய்முறை
மெதுவடை உளுந்து மாவினால் செய்யப்படுகிறது. உளுந்தைத் தண்ணீரில் பலமணி நேரம் ஊர வைத்து, பின் மாவாக அரைக்கப்படுகிறது. பின், மாவில் பெருங்காயம், வெந்தயம், இஞ்சி, சீரகம், மிளகு, கரிவேப்பிலை, பச்சை மிளகாய், தேங்காய்த் துண்டுகள் சேர்க்கப்படுகின்றன. பின், அது வட்டமாக நடுவில் குழியுடன் தட்டப்பட்டு, பொன்னிறமாகும் வரை எண்ணெயில் பொறித்து எடுக்கப்படுகிறது.

இவை பொறிப்பதற்கு மாறாக சுட்டும் எடுக்கலாம். உளுந்திற்குப் பதிலாக கொண்டைக்கடலையிலும் துவரம் பருப்பிலும் மைசூர் பருப்பிலும் செய்யலாம்.

## பரிமாறுதல்
மெது வடை தேங்காய்ச் சட்டினி, சாம்பாருடன் பாிமாறப்படுகிறது. பெரும்பாலும் இட்லியுடன் காலை உணவாக உண்ணப்படுகிறது. மதிய உணவின் தொடக்கத்திலும் சிற்றுண்டியாகவும் உண்ணப்படுகிறது. தயிருடன் சேர்த்து தயிர் வடையாகப் பரிமாறப்படுவதும் உண்டு.

## மேற்கோள்கள்

பகுப்பு:வடை
பகுப்பு:இந்திய உணவுகள்
பகுப்பு:தென்னிந்திய சமையல்
பகுப்பு:சாலையோர உணவுகள்
இதய நாயகன்

**இதய நாயகன்** (Ithaya nayagan) 1993 ஆம் ஆண்டு ஜே. ராஜ்கமல் நடித்து, இயக்கித் தயாரித்த திரைப்படம். தேவா இசையமைத்தார்.

## கதைச் சுருக்கம்

வினோத் (ராஜ்கமல்) தன் தாய் பாமாவுடன் (பி. எஸ். பாமா) மலேசியாவில் வசிக்கிறான். வினோத் மிகப்பெரிய உணவகம் மற்றும் தங்கும் விடுதியில் நடனமாடுபவராக பணி செய்கிறான். அங்கு பணிபுரியும் ஜனா (ஜனகராஜ்) உட்பட அவனுக்கு அநேக நண்பர்கள் உள்ளனர். ஒரு எதிர்பாரா நிகழ்விற்குப் பின் வினோத் மனநிலை பாதிப்படைந்து மதுவிற்கு அடிமையாகிறான். வினோத்தை காதலிக்கும் ரூபா (ரூபாஸ்ரீ) அவனைப் பின்தொடர்ந்து கண்காணிக்கிறாள். அவனிடம் காதலைத் தெரிவிக்கும் ரூபாவிடம் வினோத் தவறான எண்ணத்தோடு பழகுகிறான். வினோத் ஒரு விபத்தில் படுகாயமடைய அவனுக்குத் தன் குருதியைக் கொடையளிக்கிறாள் ரூபா. அவளின் உண்மையான அன்பைப் புரிந்துகொள்ளும் வினோத் அவளைக் காதலிக்கத் தொடங்குகிறான்.

அவர்களின் நிச்சயதார்த்த நாள் அன்று வினோத்திற்குப் பதிலாக டேவிட்டுடன் (மதன் மோகன்) ரூபாவுக்குத் திருமணம் நிச்சயிக்கப்படுகிறது. சில ஆண்டுகளுக்கு முன் ரூபாவின் சகோதரி ரோசியை (செல்வி) வினோத் கொன்றதாக நம்பும் ரூபா அவனைப் பழிவாங்குவதற்காக காதலிப்பதைப் போல் நடித்து, இப்போது நிச்சயதார்த்த நாளில் அவனை அவமானப்படுத்தத் திட்டமிட்டு இதைச் செய்ததாகக் கூறுகிறாள். டேவிட்டின் முன்னாள் காதலி ஒருத்தி ரோசியின் மரணத்திற்கான உண்மைக் காரணத்தை ரூபாவிடம் கூறுகிறாள்.

வினோத்தும் ரோசியும் காதலித்துள்ளனர். தன்னைக் காதலிப்பதாகக் கூறும் டேவிட்டை ரோசி ஏற்றுக்கொள்ளவில்லை. இதனால் வினோத்தைப் பற்றி ரோசியிடம் தவறாகக் கூறுகிறான் டேவிட். தவறான ஒருவனைக் காதலித்ததாக நினைத்து ரோசி தற்கொலை செய்துகொள்கிறாள். வினோத் மனநிலை பாதிக்கப்படுகிறான்.

தன் தவறை உணரும் ரூபாவை அறையில் வைத்து அடைக்கிறான் டேவிட். ரூபா காப்பாற்றப்பட்டாளா? ரூபா - வினோத் திருமணம் நடந்ததா? என்பது மீதிக்கதை.

## நடிகர்கள்

* ஜே. ராஜ்கமல் - வினோத் 
* ரூபாஸ்ரீ - ரூபா 
* செல்வி - ரோசி 
* ஜனகராஜ் - ஜனா 
* மதன் மோகன் - டேவிட் 
* பீலி சிவம் - உணவக மேலாளர் 
* அழகு நம்பி - அழகு 
* பி. எஸ். பாமா - பாமா 
* ஜே. லில்லி - சுவான் 
* சோபா - ஜூலி 
* எஸ். ராஜமாணிக்கம் - ஷான் 
* குணசேகரன் 
* டி. ராதாகிருஷ்ணன் 
* ஆர். கே. ஜோசப் 
* செல்வநாயகம் 
* சோபனா 
* சூசன் 
* இந்திராணி சாமிவேலு

## இசை

படத்தின் இசையமைப்பாளர் தேவா. பாடலாசிரியர்கள் காமகோடியன், காளிதாசன், எஸ். ராஜமாணிக்கம் மற்றும் இளங்கோ.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:ஜனகராஜ் நடித்த திரைப்படங்கள்
அனகா அலங்காமொனி

**அனகா அலங்காமொனி** (Anaka Alankamony பிறப்பு: சூலை 10, 1994) என்பவர் இந்திய சுவர்ப்பந்து வீராங்கனை ஆவார். 2010ஆம் ஆண்டில் சர்வதேச சுவர்ப்பந்து வீரர்களுக்கான தரவரிசையில் 59 ஆவது இடத்திற்கு முன்னேறினார். 2014 ஆம் ஆண்டில் அருச்சுனா விருதினைப் பெற்றார்.

## கல்வி
இவர் சென்னையில் உள்ள *சேக்ரட் ஹார்ட் மெட்ரிகுலேஷன்* பள்ளியிலும் ஸ்ரீ சிவ சுப்ரமணிய நாடார் பொறியியல் கல்லூரியிலும் கல்வி கற்றார். 2013 ஆம் ஆண்டில் பென்சில்வேனியா பல்கலைக்கழகத்தில் சேர்ந்தார். அங்கு கனிணி மற்றும் பொருளியல் பிரிவில் கல்வி கற்றார். அதே சமயம் பெண்கள் சுவர்ப்பந்து பிரிவில் விளையாடினார்.

## தொழில் வாழ்க்கை
தனது 15ஆம் வயதில் 15 வயதிற்குட்பட்டோருக்கான ஆசிய போட்டியில் வெற்றி பெற்றார்.  2009 ஆம் ஆண்டில்  உலக சாதனை படைத்து குறைந்த வயதில் *விஸ்பா வாகையாளரானார். இதற்கு முன்னதாக [[மலேசியா|மலேசியாவைச்]]* சேர்ந்த நிகோல் டேவிட் தனது 16ஆம் வயதில் வென்றதே சாதனையாக இருந்தது. ஜோஷ்னா சின்னப்பா விஸ்பா பட்டத்தை வென்ற முதல் இந்தியர் ஆவார்.

## சான்றுகள்

பகுப்பு:வாழும் மக்கள்
பகுப்பு:1994 பிறப்புகள்
பகுப்பு:தமிழக விளையாட்டு வீரர்கள்
பகுப்பு:தமிழ்நாட்டு விளையாட்டு வீராங்கனைகள்
இரபயெல்லா மார்கந்தி

**இரபயெல்லா மார்கந்தி** *(Raffaella Morganti)* (பிறப்பு: 19 செப்டம்பர் 1958)  ஓர் இத்தாலிய வானியலாளரும் வானியற்பியலாளரும் கதிவானியலாளரும் ஆவார். செயல்முனைவுப் பால்வெளிகளின் கதிரியல் ஆய்வுகளில் இவரது ஆய்வு ஆர்வங்கள் அமைந்துள்ளன.  இவர் 2007 முதல் 2014 வரியில் ஆசுட்டிரான் (ASTRON) வானியல் குழுவில் மிக்கேல் விசுக்குப் பின்னர் சேர்ந்தார். இவர் இப்போது அக்குழுவின் முதுநிலை வானியலாளராக உள்ளார். இவர் குரோனிங்கன் பல்கலைக்கழகத்தின் காப்தேயன் வானியல் நிறுவன வானியல் பேராசிரியராகவும் உள்ளார்.

இவ்ர் 2014 இல் இத்தாலிய விண்மீன் ஆணைக் கட்டளியாளர் தகைமையைப் பெற்றார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:இத்தாலிய வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:இத்தாலிய வானியலாளர்கள்
பகுப்பு:இத்தாலியப் பெண் அறிவியலாளர்கள்
மாத்தூர் ஊராட்சி (தஞ்சாவூர்)

**மாத்தூர் ஊராட்சி ஊராட்சி** (*Mathur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.

## மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2547 ஆகும். இக்கிராமத்தில் மொத்த 674 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 75.7% மற்றும் பெண்களின் எழுத்தறிவு விகிதம் 35.9% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
காலக்கூத்து

**காலக்கூத்து** (Kaalakoothu)  2018 ஆம் ஆண்டு பிரசன்னா, கலையரசன், தன்சிகா மற்றும் சிருஷ்டி டங்கே நடிப்பில், எம், நாகராஜன் இயக்கத்தில், ஜஸ்டின் பிரபாகரன் இசையில் வெளியான தமிழ் திரைப்படம். இப்படம் ஏப்ரல் 2015 இல் தொடங்கப்பட்டது. 25 மே 2018 இல் திரையரங்குகளில் வெளியானது.

## கதைச்சுருக்கம்

சிறுவயது கதை: பள்ளியில் ஹரியின் வகுப்பில் புதிதாக சேருகிறான் ஈஸ்வரன். ஹரிக்கும் ஈஸ்வரனுக்கும் ஆரம்பத்திலிருந்தே சரியான நட்பு இல்லை. இருவருக்கும் ஒரு நாள் சண்டை நடந்ததில் ஹரி, ஈஸ்வரனை அடித்துவிடுகிறான். அதனால் ஹரியின்  தாயை பள்ளிக்கு வரச் சொல்கின்றனர். பள்ளிக்கு வரும் ஹரியின் தாய் ஈஸ்வரன் யாருமற்ற அனாதை என்று அறிகிறாள். தன்னை அவன் தாயாக எண்ணிக்கொள்ளும்படி கூறுகிறாள். சில நாட்களில் அவள் இறந்துபோக ஈஸ்வரன், ஹரிக்கு ஆறுதல் கூறி துணை நிற்கிறான்.

சில வருடங்களுக்குப் பிறகு ஹரி (கலையரசன்) காயத்ரியைக் (தன்சிகா) காதலிக்கிறான். தனக்கென யாரும் இல்லாததால் ஈஸ்வரன் (பிரசன்னா) தன்னை நேசிக்கும் ரேவதியை (சிருஷ்டி டங்கே) காதலிக்கத் தயங்குகிறான். ஹரியின் தங்கையிடம் தவறாக நடக்கும் மாநகராட்சித் தலைவரின் மகனை நண்பர்கள் இருவரும் சேர்ந்து அடித்து அவனது கரத்தை ஒடித்துவிடுகின்றனர். இதனால் இவர்களை எதிரிகளாக எண்ணி பழிவாங்க நினைக்கிறார் மாநகராட்சித் தலைவர். ஹரியின் வற்புறுத்தலால் ரேவதியைக் காதலிக்கத் தொடங்குகிறான் ஈஸ்வரன். எல்லாம் நல்லவிதமாக சென்றுகொண்டிருக்கும்போது அவர்களுக்குத் திடீரென ஒரு பிரச்சனை வருகிறது. அதன்பின் நடந்தது மீதிக்கதை.

## நடிகர்கள்

* பிரசன்னா - ஈஸ்வரன் 
* கலையரசன் - ஹரி 
* தன்சிகா - காயத்ரி 
* சிருஷ்டி டங்கே - ரேவதி 
* ஆர். என். ஆர். மனோகர் - காயத்ரியின் தந்தை 
* ராஜ்யலட்சுமி - காயத்ரியின் தாய்

## விமர்சனம்

மின்னம்பலம்: சாதியின் பெயரால் நடைபெறும் ஆணவக் கொலைகள் தேவையா என்பதைத்தான் படம் பேசுகிறது.

விகடன்: ஒரே வருடம் ஒரே நாளில் பிறந்த வெவ்வேறு குணாதிசயங்கள் உள்ள இருவரின் கதைதான் இந்த 'காலக்கூத்து'.

தினமலர்: பி. வி. சங்கரின் ஒளிப்பதிவு யதார்த்தமாக காட்சிகளைப் பதிவு செய்துள்ளது.

தினபூமி: மதுரையை மையமாக வைத்து படத்தை இயக்கி இருக்கிறார் இயக்குநர் நாகராஜன்.

பிலிம்பீட்: விலை மதிப்பில்லா மனித உயிர்களை அழிக்கக்கூடாது என்பதை நட்பு, காதல் கலந்து சொல்கிறது 'காலக்கூத்து'.

தமிழ் வெப்டுனியா: கலையரசன், தன்ஷிகா நடிப்பு மற்றும் பாடல்களுக்காக நிச்சயம் இந்த படத்தை பார்க்கலாம்.

தி இந்து தமிழ்: காட்சிகளை மெதுவாக நகர்த்தினால் எதார்த்தமான சித்தரிப்பாக அமைந்துவிடும் என்ற இயக்குநரின் தீர்மானம் ரசிகர்களின் பொறுமையை சோதிக்கிறது.

டெய்லி ஹண்ட்: "காலக்கூத்து - காதல் கூத்து!"

ஜீதமிழ்நியூஸ்: காலக்கூத்து – துன்பியல் நட்பு

## இசை

படத்தின் இசையமைப்பாளர் ஜஸ்டின் பிரபாகரன். படத்தின் பாடல்கள் 2017 சனவரி 4 ஆம் நாள் வெளியிடப்பட்டது.

## மேற்கோள்கள்


## வெளி இணைப்புகள்

* 

பகுப்பு:மதுரைக்களத் திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜஸ்டின் பிரபாகரன் இசையமைத்துள்ள திரைப்படங்கள்
பாக்கித்தான் கனிம வளர்ச்சிக் கழகம்

**பாக்கித்தான் கனிம வளர்ச்சிக் கழகம்** (*Pakistan Mineral Development Corporation*) என்பது பாக்கித்தான்  அரசாங்கத்தின் பெட்ரோலியம் மற்றும் இயற்கை வளத்துறை அமைச்சகத்துடன் இணைக்கப்பட்ட ஓர் அரை தன்னாட்சி நிறுவனம் ஆகும். நாட்டின் கனிமவள மேம்பாட்டு நடவடிக்கைகளை விரிவாக்குவதற்கும் , உதவி செய்வதற்கும் தோராயமாக 10 மில்லியன் அமெரிக்க டாலர்கள்  அங்கீகரிக்கப்பட்ட மூலதனத்துடன் 1974 ஆம் ஆண்டில் இந்நிறுவனம் உருவாக்கப்பட்டது.. 

பாக்கித்தான் கனிம வளர்ச்சிக் கழகத்தின் தலமையகம் இசுலாமாபாத்து நகரில் அமைந்துள்ளதுஉப்பு சுரங்கங்கள், நிலக்கரி சுரங்கங்கள் மற்றும் சிலிக்கா மணல் சுரங்கங்கள் ஆகியவற்றை இந்நிறுவனம் இயக்குகிறது. மேலும், கனிம இருப்புகளை ஆய்வு செய்தல் மற்றும் தொழில்நுட்ப மற்றும் பொருளாதார செயலாக்க அறிக்கையை தயாரித்தல் போன்ற பணிகளையும் இந்நிறுவனம் மேற்கொள்கிறது. . தேவையான மற்றும் பொருத்தமான சமயங்களில் இந்த திட்டங்களை முன்னெடுத்தும் செல்கிறது. ம் உண்மையில் கனிமங்களை வெட்டி எடுத்தும்  பாக்கித்தானின் தாதுக்களை சந்தைப்படுத்தியும் இந்நிறுவனம் இயங்குகிறது. 

## மேற்கோள்கள்

## புற இணைப்புகள்
*Pakistan Mineral Development Corporation Official Site

பகுப்பு:பாக்கித்தான் அரசு அமைப்புகள்
எலினா சையட்சு

**எலினா சையட்சு** (*Elena Zaiatz*) என்பவர் உருசிய நாட்டின்  பெண் சதுரங்க கிராண்டு மாசுட்டர் ஆவார். எலினா சயாட்சு என்ற பெயராலும் இவர் அறியப்படுகிறார். இவர் 1969 ஆம் ஆண்டு சூன் மாதம் 16 ஆம் நாள் பிறந்தார். பெண் கிராண்டு மாசுட்டர் என்ற பட்டத்துடன் இவர் சதுரங்கம் ஆடி வருகின்றார். அனைத்துலக சதுரங்கப் போட்டிகளில் எலினா பெலாரசு மற்றும் உருசியா ஆகிய இரண்டு நாடுகளின் சார்பாகவும் பங்கேற்று விளையாடி வருகிறார். 1986 முதல் 2006 ஆம் ஆண்டு வரை இவர் பெலாரசு நாட்டிற்காக விளையாடி வந்தார். 2007 ஆம் ஆண்டு முதல் உருசியாவிற்காக எலினா விளையாடி வருகிறார். பெலாரசு மாநில பல்கலைக்கழகத்தில் எலினா தன்னுடைய பட்டப்படிப்பை முடித்து பட்டம் பெற்றுள்ளார்.

1994-1996 ஆன் ஆண்டில் பெலாரசு நாட்டு சார்பாக சதுரங்க ஒலிம்பியாடு போட்டிகளில் இவர் விளையாடினார். 2006 ஆம் ஆண்டு நடைபெற்ற உலக சதுரங்க சாம்பியன் பட்டப்போட்டியில் உருசியாவின் சார்பாக விளையாடினார்..  1988 இல் பெலாரசின் தேசிய சதுரங்க சாம்பியன் பட்டத்தையும், இதே ஆண்டில் நடைபெற்ற 20 வயதுக்குட்பட்டோர்  உலக சதுரங்க சாம்பியன் பட்டத்தையும் இவர் வென்றார்.
 
## மேற்கோள்கள்

## புற இணைப்புகள்
* Profile at FIDE
* Profile at Chessdb.com 
* Profile at ChessGames.com

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உருசிய சதுரங்க வீரர்கள்
பகுப்பு:பெலருசிய விளையாட்டு வீரர்கள்
அல்காமா சுரங்கம்

**அல்காமா சுரங்கம்** (*Algama mine*) உருசியாவின் தூரக்கிழக்கிலுள்ள கபரேவ்சுக் பிரதேசத்தின் அயானோ-மேசுக்கி மாவட்டத்தில் அமைந்துள்ள சிர்க்கோனியச் சுரங்கம் ஆகும். உருசியாவில் அமைந்துள்ள சிர்க்கோனிய சுரங்கங்களில் இதுவும் ஒரு பெரிய சுரங்கமாகும். இச்சுரங்கத்தில் 93.7 மில்லியன் டன்கள் சிர்க்கோனியத் தாது இருப்பில் உள்ளதாக மதிப்பீடுகள் தெரிவிக்கின்றன. இத்தாதுவில் கலந்துள்ள சிர்க்கோனியத்தின் தரம் 4.62% ஆகும். வடக்கு ஆசிய கிரேட்டான் எனப்படும் மிகத் தொன்மையான சிடானோவாய் தொகுதியின் தென்கிழக்கு விளிம்பில் இச்சுரங்கம் அமைந்துள்ளது.  

## மேற்கோள்கள்

பகுப்பு:உருசியாவின் சிர்க்கோனியச் சுரங்கங்கள்
பைராக்சுமாங்கைட்டு

**பைராக்சுமாங்கைட்டு** (*Pyroxmangite)* என்பது MnSiO3.என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ரோடோனைட்டின் உயர் அழுத்த, தாழ்வெப்ப ஈருருவக் கனிமமாகும் . 
1913 ஆம் ஆண்டு இக்கனிமம் முதன் முதலில் கண்டறிந்து விவரிக்கப்பட்டது. பைராக்சீன்கள் என்ற கனிமக் குழுவில் இடம்பெற்றிருந்த காரணத்தால் பைராக்சீன் என்ற பெயரைப் பெற்றது. மற்றும் ஒரு மாங்கனீசு உறுப்பினராகவும் கருதப்படுகிறது. மேலும் இது பைராக்சுபெர்ரோயிட்டு தொடரில் பல கனிமங்களாக உருவாகிறது   

மாங்கனீசு நிறைந்த உருமாற்ற தாதுப் படிவுகளில்  பைராக்சுமாங்கைட்டு தோன்றுகிறது. இதனுடன் சிபெசார்ட்டைன், டெப்ராயிட்டு, அல்லிகேன்யைட்டு, ஆசுமானைட்டு, பைரோபேனைட்டு, அலாபேன்டைட்டு, ரோடோனைட்டு மற்றும் ரோடோகுரோசைட்டு போன்ற கனிமங்களும் கலந்து காணப்படுகின்றன . 

பன்னாட்டு கனிமவியல் சங்கம் பைராக்சுமாங்கைட்டு கனிமத்தை Pxm என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:மாங்கனீசு கனிமங்கள்
பகுப்பு:முச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:பைராக்சென் குழு கனிமங்கள்